P-8/05
Natisni
Opravilna št.:
P-8/05
Datum odločitve:
1. 6. 2005
ECLI:
ECLI:SI:USRS:2005:P.8.05
Akt:
Spor o pristojnosti
Izrek:
Zahteva Okrajnega sodišča v Mariboru za rešitev spora glede pristojnosti za odločanje o zahtevi A. A. za denacionalizacijo nepremičnin parc. št. 529/4 in 530/4 k.o. Ž. Ž. se zavrže.
Evidenčni stavek:
Ker niso izpolnjeni procesni pogoji za odločanje o sporu glede pristojnosti, je Ustavno sodišče zahtevo zavrglo.
Geslo:
1.2.51.7.2 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Spor o pristojnosti - Prizadeti organ.
1.3.52.1.3 - Ustavno sodstvo - Pristojnost - Odločitev - V sporu o pristojnosti - Med sodišči in drugimi državnimi organi.
1.5.51.3.1 - Ustavno sodstvo - Odločbe - Vrste odločitev Ustavnega sodišča - Odločitve v drugih postopkih - Zavrženje, ker ne gre za spor o pristojnosti.
Pravna podlaga:
Člen 25, 49, Zakon o Ustavnem sodišču [ZUstS]
Opomba:
Ker niso izpolnjeni procesni pogoji za odločanje o sporu glede pristojnosti, je Ustavno sodišče zahtevo zavrglo.
Vrsta zadeve:
spori o pristojnosti
Vrsta akta:
drugi akti
Vlagatelj:
Okrajno sodišče v Mariboru
Datum vloge:
28. 4. 2005
Vrsta odločitve:
sklep
Vrsta rešitve:
zavrženje
Dokument:
US24676
Dokument v PDF obliki:
P-8-05.pdf
116 KB
Prenesite datoteko
P-8/05-5
1. 6. 2005
SKLEP
Ustavno sodišče je v postopku za rešitev spora glede pristojnosti, začetem z zahtevo Okrajnega sodišča v Mariboru, na seji dne 1. junija 2005
sklenilo:
Zahteva Okrajnega sodišča v Mariboru za rešitev spora glede pristojnosti za odločanje o zahtevi A. A. za denacionalizacijo nepremičnin parc. št. 529/4 in 530/4 k.o. Ž. Ž. se zavrže.
Obrazložitev
1. Okrajno sodišče v Mariboru Ustavnemu sodišču predlaga, naj odloči "o sporu glede pristojnosti med okrajnim sodiščem in upravno enoto". Meni, da ni pristojno za odločanje o zahtevi A. A.j za denacionalizacijo nepremičnin parc. št. 529/4 in 530/4 k.o. Ž. Ž. Navedeni nepremičnini naj bi bili podržavljeni v okviru arondacijskega postopka.
2. Na podlagi določbe drugega odstavka 61. člena Zakona o Ustavnem sodišču (Uradni list RS, št. 15/94 – v nadaljevanju ZUstS) je spor glede pristojnosti (t. i. negativni kompetenčni spor) podan takrat, ko več organov zavrača pristojnost v posamezni zadevi.
3. Iz zahteve sodišča za odločitev o sporu glede pristojnosti in iz priloženega spisa št. Nz 605/2003 pa je razvidno, da se v konkretni zadevi še noben organ ni izrekel za nepristojnega.
4. Tudi, če bi mnenje Okrajnega sodišča, izraženo v zahtevi za odločitev o sporu glede pristojnosti, šteli za zavračanje pristojnosti tega organa, spor o pristojnosti še ni mogel nastati, ker se upravni organ, ki naj bi bil po mnenju Okrajnega sodišča pristojen, še ni izrekel za nepristojnega. Ker niso izpolnjeni procesni pogoji za odločanje o sporu glede pristojnosti, je Ustavno sodišče zahtevo zavrglo.
5. Ustavno sodišče je sprejelo ta sklep na podlagi 25. člena v zvezi z 49. členom ZUstS in četrte alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnici in sodniki Lojze Janko, Milojka Modrijan, dr. Ciril Ribičič, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj